SETบ่ายผันผวน-จับตา Brexitเก็งฯ KAMARTพีอีต่ำกว่ากลุ่ม
แนวโน้มการลงทุนในช่วงบ่ายนี้ ตลาดฯคงจะผันผวนในกรอบ เพราะยังมีความเปราะบางต่อเรื่องของ Brexit ซึ่งยังต้องติดตามอย่างใกล้ชิด พร้อมให้การแกว่งตัวไว้ที่ 1,410-1,430 จุด
20 มิ.ย. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (20 มิ.ย.) คึกคัก รับ Sentiment บวกจากกรณีการลงประชามติของอังกฤษเกี่ยวกับการถอนตัวออกจากสหภาพยุโรป (Brexit) ที่จะมีขึ้นในวันที่ 23 มิ.ย.นี้ โดยผลโพลล่าสุดพบว่าอังกฤษอยากจะอยู่ในอียูมากกว่า ทำให้ตลาดภูมิภาคต่างรีบาวน์ขึ้นในเช้านี้ เงินดอลลาร์สหรัฐฯก็อ่อนค่า-เงินเยนดีขึ้น ภาพดูดีขึ้น บ่ายนี้ตลาดฯอาจผันผวนในกรอบ เพราะยังมีความเปราะบางต่อเรื่อง Brexit จึงต้องติดตามอย่างใกล้ชิด พร้อมให้การแกว่งตัวไว้ที่ 1,410-1,430 จุด
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ดูจะคึกคักดี โดยมองประเด็นเรื่อง Brexit ที่อังกฤษจะออกจากสหภาพยุโรป (อียู) หรือไม่นั้นยังมีอิทธิพลต่อตลาดสูงในช่วงนี้
ล่าสุดโพลที่ออกมาก็อิงไปในทางที่อังกฤษจะยังคงอยู่เป็นสมาชิกอียูมากขึ้น ทำให้ดัชนีฯดีดกลับจาก Sentiment ที่ดีขึ้นในการลงทุนในตลาดหุ้น โดยตลาดหุ้นอื่นในภูมิภาคเอเชียเช้านี้ต่างก็รีบาวน์ขึ้น ส่วนเงินดอลลาร์สหรัฐฯอ่อนค่าลง และเงินเยนก็ดีขึ้น ทำให้ภาพโดยรวมดูดีขึ้น
แนวโน้มการลงทุนในช่วงบ่ายนี้ ตลาดฯคงจะผันผวนในกรอบ เพราะยังมีความเปราะบางต่อเรื่องของ Brexit ซึ่งยังต้องติดตามอย่างใกล้ชิด พร้อมให้การแกว่งตัวไว้ที่ 1,410-1,430 จุด
 
บล.ธนชาตระบุในบทวิเคราะห์ (20 มิ.ย.) ว่ากลุ่มธนาคารขนาดใหญ่ถูกขายต่อเนื่องจากความกังวลต่อรายได้ค่าธรรมเนียมที่ลดลงหลังมีการใช้มาตรฐานค่าธรรมเนียมการโอนเงินใหม่ตั้งแต่ ต.ค.นี้ และคาดว่าจะมีการลดค่าธรรมเนียมอื่นๆ ตามมาอีก ทำให้ SET อ่อนแอกว่าตลาดหั้นภูมิภาคเช้านี้ ขณะที่กลุ่มหุ้นที่มีรายได้อิงกับการบริโภคภายในปะระเทศ (Consumption Plays) อย่าง ROBINS CPN THANI BEAUTY แข็งแกร่งกว่าตลาดชัดเจน (KTC ปรับลดลง จากความกังวลในการคิดค่าธรรมเนียมกับผู้ใช้บัตรลดลง)
แนะนำ “เก็งกำไร” KAMART เป้าหมายพื้นฐาน 9.0 บาท มองเป็น Consumption Plays ที่กำไรเติบโตสูง 36-25% ในปี 59-60 ขณะที่ PE ยังต่ำ 20x ในปี 60 เมื่อเทียบกับหุ้นกลุ่มค้าปลีกส่วนใหญ่ที่ PE ปรับสูงขึ้นไปมากกว่า 27x ไปแล้ว
ทั้งนี้แม้ชอบ Business Model ของ BEAUTY มากกว่าในการขยาย Brand ผ่านการขยายสาขา แต่ KAMART มี PE ที่ต่ำเพียง 20x ปีนี้ ขณะที่ BEAUTY มี PE สูงกว่าที่ 40x เป็นจังหวะ “เก็งกำไร” แนวต้าน 8.75/9.0 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
BANPU มูลค่าการซื้อขาย 2,268.81 ล้านบาท ปิดที่ 13.30 บาท เพิ่มขึ้น 0.40 บาท
PTTEP มูลค่าการซื้อขาย 849.10 ล้านบาท ปิดที่ 82.75 บาท เพิ่มขึ้น 2.75 บาท
CPALL มูลค่าการซื้อขาย   829.11 ล้านบาท ปิดที่ 48.25 บาท ลดลง 0.25 บาท
KBNAK มูลค่าการซื้อขาย 746.22 ล้านบาท ปิดที่ 160.50 บาท ลดลง  2.50 บาท
JAS    มูลค่าการซื้อขาย   670.44 ล้านบาท ปิดที่   5.45 บาท เพิ่มขึ้น 0.10 บาท